《湘筠辞》
明代·胡翰

湘之山兮西迤，湘之水兮东骛。
何箘皦兮孔多，望不极兮湘之浦。
帝子去兮云中，俾夫人兮延伫。
曾莫树兮椒兰，又莫揽兮蘅杜。
载雨兮载阴，滔滔乎谁与度？将以遗予兮琅玕，抱幽贞兮
永固。

作者简介：胡翰，字仲申（一三o七至一三八一），一字仲子，浙江金华人。官衢州府教授。洪武乙酉纂修元史书成，赐白金文绮，辞归卜居长山之阳，学者称曰长山先生。工书，王世贞国朝名贤遗墨，有其书迹。卒年七十五。《宾州续稿》、《金华先民传》.